Jacks verden er enkel. Der er kun Rum–værelset på 10 kvadratmeter, hvor han har Skab, Bord, Seng, Tæppe. Og hvor han altid har Mor, som fortæller ham om alting, passer på ham og elsker ham. Billederne i det flimrende fjernsyn er bare’ noget, der er fundet på’. Uden for Rum er der uvirkeligheden. Og Gamle Nick. Gamle Nick kommer på besøg, når Jack er lagt ind i Skab, og så ligger han i Mors seng. Det er en tryg og overskuelig verden–til den dag, hvor Jack fylder 5, og Mor fortæller, at udenfor er virkeligt; at der er en verden, han kan flygte ud i, hvis de kan narre Gamle Nick, og hvis Jack gør præcis, som Mor siger… og fortæller præcis, hvad hun siger til ham. Søskendeparret Samuel og Magdalena som er opvokset i en religiøs menighed i Danmark forsvinder pludseligt. Og på Københavns Politigård dukker en 8 år gammel flaskepost op med et råb om hjælp fra en dreng i fangenskab. Carl Mørck og hans assistent Assad fra politiets Afdeling Q finder hurtigt ud af, at der er en forbindelse mellem de to sager, og det lykkes dem at grave sig ind i det religiøse samfund og komme på sporet af en mand, der trækker et årelangt spor af bortførelser og mord efter sig. Mord som aldrig er blevet anmeldt, da han angiveligt hver gang bortfører to børn fra meget religiøse familier, slår det ene barn ihjel og kræver tavshed og en stor løsesum for det andet. Tiden er knap og i jagten på at finde børnene før det er for sent, må Carl Mørck sande, at det at tro på noget er tæt forbundet med livet og døden. Kilde: Nordisk Film Nikolaj Coster-Waldau er en gud blandt mennesker. I Gods of Egypt spiller danskeren hovedrollen som den egyptiske gud Horus, der sammen med en tyv (Brenton Thwaites) må standse mørkets gud Sets (Gerard Butler) planer om at overtage verden. Oldtidens Egypten kommer til live som aldrig før i den magiske adventure-film Gods of Egypt. Her går mennesker og guder side om side langs Nilens breder, men freden trues af den forsmåede gud Set, der blænder tronens retmæssige arving, Horus, og kaster verden ud i kaos. Kun ved hjælp af den unge tyv Bek kan Horus få sine øjne igen, og sammen kæmper det umage par mod en hær af fantastiske monstre, før Horus kan møde Set i et endeligt, episk opgør. Kilde: Nordisk Film